Reagime në Kaliforni për vendimin mbi imigracionin
Debati vazhdon pasi Gjykata e Lartë hodhi poshtë disa klauzola të ligjit të Arizonës por mbajti në fuqi të tjera
Gjykata e Lartë e Shteteve të Bashkuara hodhi poshtë disa klauzola të rëndësishme të ligjit për imigracionin të shtetit të Arizonës dhe të dyja palët në këtë debat pretendojnë se kanë arritur një fitore të pjesshme. Përkrahësit dhe kundërshtarët e këtij ligji në Kaliforni thonë se çështjet që ai ngre, vazhdojnë të ekzistojnë në gjithë vendin. Gjykata më e lartë e vendit hodhi poshtë tre klauzola të ligjit të Arizonës për imigrantët e paligjshëm, me argumentin se ato shkelin autoritetin shtetëror dhe federal për imigracionin. Por Gjykata e Lartë mbajti në fuqi një klauzolë të debatueshme që parashikon që policia të kontrollojë statusin e atyre që i ndalon për arsye të tjera, nëse dyshon se ndodhen në vend ilegalisht. Punëtorët në një qendër punësimi ditor në Los Angeles e kanë ndjekur nga afër debatin. Ata janë banorë të Kalifornisë, kështuqë nuk i prek ky ligj. Por Saul Linas thotë se ai druhet se ligji i Arizonës është pjesë e një prirjeje kombëtare. Ata që hyjnë pa dokumenta në Shtetet e Bashkuara deportohen nga autoritetet federale. 36 vjeçari Aaron Pineda është sjellë në Los Angeles kur ishte foshnjë. Ai nuk ka dokumenta dhe shqetësohet se mund ta kthejnë në Meksikë. Guvernatorja e Arizonës, Jan Brewer thotë se ligji i shtetit të saj ka hyrë në fuqi, megjithëse pa klauzolat që i Gjykata e Lartë i hodhi poshtë. Astronomi Benjamin Zuckerman i Universitetit të Kalifornisë në Los Angeles thotë se shqetësohet për ndikimin që ka rritja e popullsisë tek mjedisi dhe emigracioni i pakontrolluar tek vendi. Ai bën pjesë në një grup të quajtur banorët e Kalifornisë për Stabilizimin e Popullsisë. Të dyja palët e debatit presin që qeveria federale ta zgjidhë çështjen e miliona njerëzve që ndodhen ilegalisht në Shtetet e Bashkuara.